9ο ΓΥΜΝΑΣΙΟ ΚΑΛΛΙΘΕΑΣ

Γ` ΤΑΞΗ

ΑΡΧΑΙΑ ΕΛΛΗΝΙΚΑ

ΕΝΟΤΗΤΑ 6

ΑΟΡΙΣΤΟΣ Β’

Ο αόριστος β΄ ενεργητικός ή μέσος σχηματίζεται **στην οριστική με τις καταλήξεις του παρατατικού.**

Στις άλλες εγκλίσεις σχηματίζεται **με τις καταλήξεις του ενεστώτα.**

ΠΑΡΑΤΗΡΗΣΕΙΣ

* Στο απαρέμφατο και τη μετοχή της ενεργητικής φωνής τονίζεται στη λήγουσα: βαλεῖν.
* Στο απαρέμφατο της μέσης φωνής τονίζεται στην παραλήγουσα: γενέσθαι.
* Στο β΄ ενικό της προστακτικής της μέσης φωνής τονίζεται στη λήγουσα είτε είναι απλό είτε σύνθετο το ρήμα (λαβοῦ, ἀντιλαβοῦ).
* Στο **μονοσύλλαβο β΄ ενικό** της προστακτικής της μέσης φωνής, αν το ρήμα είναι σύνθετο με **δισύλλαβη πρόθεση**, ο τόνος αναβιβάζεται: ἀπόσχου του ἀπεσχόμην (ἀπέχομαι).
* Μερικών αορίστων το β΄ ενικό πρόσωπο της ενεργητικής προστακτικής τονίζεται στη λήγουσα: **ἐλθέ, λαβέ, εὐρέ, εἰπέ, ἰδέ** των ρημάτων ἔρχομαι, λαμβάνω, εὐρίσκω, λέγω, ὁρῶ αντίστοιχα.
* Η οριστική του ρήματος ὁρῶ είναι εἶδον, στις υπόλοιπες εγκλίσεις γράφεται με ι: ἴδω, ἴδοιμι, ἰδέ, ἰδεῖν, ἰδών.
* Ο αόριστος του λέγω είναι εἶπον, το ει διατηρείται σε όλες τις εγκλίσεις: εἴπω, εἴποιμι κ.τ.λ.

ΠΑΡΑΔΕΙΓΜΑ ΚΛΙΣΗΣ ΕΝΕΡΓΗΤΙΚΗΣ ΦΩΝΗΣ

|  |  |  |  |  |  |
| --- | --- | --- | --- | --- | --- |
| Οριστική | Υποτακτικ. | Ευκτική | Προστακ. | Απαρέμφ. | Μετοχή |
| ἔ-βαλ-ον  ἔ-βαλ-ες  ἔ-βαλ-ε  ἐ-βάλ-ομεν  ἐ-βάλ-ετε  ἔ-βαλ-ον | βάλ-ω  βάλ-ῃς  βάλ-ῃ  βάλ-ωμεν  βάλ-ητε  βάλ-ωσι | βάλ-οιμι  βάλ-οις  βάλ-οι  βάλ-οιμεν  βάλ-οιτε  βάλ-οιεν | ---  βάλ-ε  βαλ-έτω        ---  βάλ-ετε  βαλ-όντων | βαλ-εῖν | βαλ-ών  βαλ-οῦσα  βαλ-όν |

ΠΑΡΑΔΕΙΓΜΑ ΚΛΙΣΗΣ ΜΕΣΗΣ ΦΩΝΗΣ

|  |  |  |  |  |  |
| --- | --- | --- | --- | --- | --- |
| Οριστική | Υποτακτικ. | Ευκτική | Προστακ. | Απαρέμφ. | Μετοχή |
| ἐ-βαλ-όμην  ἐ-βάλ-ου  ἐ-βάλ-ετο  ἐ-βαλ-όμεθα  ἐ-βάλ-εσθε  ἐ-βάλ-οντο | βάλ-ωμαι  βάλ-ῃ  βάλ-ηται  βαλ-ώμεθα  βάλ-ησθε  βάλ-ωνται | βαλ-οίμην  βάλ-οιο  βάλ-οιτο  Βαλ-οίμεθα  βάλ-οισθε  βάλ-οιντο | --  βαλ-οῦ  βαλ-έσθω       --  βάλ-εσθε  βαλέ-σθων | βαλ-έσθαι | βαλ-όμενος  βαλ-ομένη  βαλ-όμενον |

